alexandrainst/scandi-wiki huggingface dataset:
Sandkryper

Sandkryper eller grundling (Gobio gobio) er en liten karpefisk. Den forekommer naturlig i Europa og er innført til Norge med menneskelig hjelp.

Beskrivelse 
Den har en spoleformet kropp, tykke lepper og en skjeggtråd på hver side av munnen. Skjeggtråden er aldri lengre enn at den rekker til midt på øyet. Hodet er litt flattrykt, øynene er store og munnen er underbitt. Lengden er vanligvis 8–15 cm, men den kan bli opptil 20 cm lang. Langs kroppssidene er det 11 mørke flekker. Buken er hvit. Rygg-, hale- og gattfinnene har mørke flekker.

Levevis 
Sandkryper er en bunnlevende fisk som lever i små grupper. Den forekommer hovedsakelig i hurtigstrømmende bekker og elver med sand- eller grusbunn, men kan også finnes i brenningssonen i innsjøer. Vannet må være rent og inneholde mye oksygen. Arten tåler brakkvann. Næringen består av bunnlevende smådyr, som suges opp med den utskyvbare munnen.

Gytetida er i mai–juni i Tyskland, men i Numedalslågen ikke før i juli–oktober. Hannen får da gytevorter på hode og forkropp. Gytingen skjer på svært grunt vann, og eggene festes til steiner og planter. De er 1,5 mm i diameter og klekkes etter 10–30 døgn. Sandkryperen kan bli 5 år gammel.

Utbredelse og systematikk 
Sandkryper er tradisjonelt oppfattet som en polytypisk art med et enormt utbredelsesområde tvers over Eurasia fra Den iberiske halvøy og Storbritannia i vest til Amur i øst. Eldre forsøk på å dele opp arten i underarter basert på morfologi har vist seg å bygge på sviktende grunnlag, men molekylærgenetiske studier har gitt et nytt bilde av gruppa. Det er mer enn 20 ulike utviklingslinjer som nå blir regnet som egne arter.

Gobio gobio i snever betydning er naturlig utbredt i Rhône som renner til Middelhavet, England, elver som renner til Atlanterhavet nordover fra Loire, elver som renner til Nordsjøen og Østersjøen og i øvre deler av Donau, Tisza, Bug, Dnestr og Dnepr som renner til Svartehavet. Den finnes naturlig nordover til Danmark, Sverige og Finland. Arten er innført til Sør-Frankrike, Po i Italia, Irland, Wales, Skottland og Norge.

Status i Norden 
I Sverige var arten oppført som nær truet i Svensk rødliste for arter 2000. I de to nyere utgavene av den svenske rødlista fra 2005 og 2010 har den derimot status som livskraftig. Den svenske utbredelsen omfatter Skåne, Blekinge og Småland. I Danmark finnes den på Sjælland og Jylland, og i Finland forekommer den lengst sør i landet.

Arten ble innført til Numedalslågen i Viken på 1980-tallet og har nå etablert seg over en strekning på minst 58 km i denne elva. En annen innføring var til Nesheimvassdraget i Agder, sannsynligvis på 1990-tallet. Begge innføringene skyldes antagelig mellomeuropeiske fiskere som brukte levende agn. I Norsk svarteliste 2012 ble sandkryper vurdert til høy risiko. I Fremmedartslista 2018 er derimot arten nedgradert til lav risiko på grunn av begrenset invasjonspotensial og ingen kjent økologisk effekt.

Referanser

Eksterne lenker 
 

Karpefamilien
Arter som tidligere har stått på Norsk svarteliste
Europas ferskvannsfisker
Fisker formelt beskrevet i 1758
Dyr formelt beskrevet av Carl von Linné
SAMORA

SAMORA Magasin er et uavhengig kulturpolitisk tidsskrift som tar opp forskjellige aspekter ved migrasjon, situasjonen for minoriteter, rasisme og kulturelt mangfold. 

Tidsskriftets redaksjonelle stoff omfatter journalistiske omtaler av litteratur, film, musikk, billedkunst og scenekunst og diskuterer emner som ytringsfrihet, rasisme, identitet, etnisitet, integrering og samfunnsdeltakelse. Bladet kommer ut fire ganger i året.

Samora Magasin ble startet av redaksjonskollektivet Immigranten som ble etablert i 1978. Bladets første utgave kom 1. mai 1979 og het Immigranten. Immigranten var Nordens første tidsskrift i sitt slag, og Samora (fra 1986) viderefører i dag det samme arbeidet. Redaktør er Khalid Salimi.

Referanser

Eksterne lenker 
 Historikk, artikkel av Khalid Salimi

Norske tidsskrifter
Publikasjoner etablert i 1979

sv:SAMORA Magasin
Kaffekvern

Kaffekvern er en innretning som brukes til å male brente kaffebønner.

Før elektrisiteten kom var alle kaffekverner manuelle. Kverna bestod av ei trakt hvor man helte bønnene oppi. I midten satt ei sveiv som drev en knuser nederst i trakta. Den ferdigmalte kaffen ble samlet opp i ei lita skuff nederst i kverna.

Senere kom også elektrisk drevne kaffekverner. Disse finnes i to typer, hvorav den ene i stedet for å knuse bønnene hakker dem i stykker med kniver, på samme måte som en mikser, mens den andre typen er utstyrt med valser som knuser bønnene på samme måte som de manuelle. 

Kaffe
Kjøkkenutstyr
Ankerlig kraftverk

Ankerlig kraftverk er et kombinasjonssyklus varmekraftverk  i provinsen Western Cape, Sør-Afrika. Det har en installert produksjonskapasitet på 600 MW fordelt på 4 like store blokker, med gassturbiner. Brenseltypen er dieselolje og kerosen. Operatør er det statlige energiselskapet Eskom. Utbyggingen skjedde omkring 2006–2007.

Teknologien er hovedsakelig levert av Siemens.

Se også
 Liste over verdens største olje- og gasskraftverk

Eksterne lenker
 IndustCards – «CCGT Plants in South Africa».

Oljekraftverk i Sør-Afrika
Gasskraftverk i Sør-Afrika
Varmekraftverk i Sør-Afrika
Western Cape
Gourikwa kraftverk

Gourikwa kraftverk er et kombinasjonssyklus varmekraftverk ved Mossel Bay i provinsen Western Cape, Sør-Afrika. Det har en installert produksjonskapasitet på 450 MW fordelt på 3 like store blokker, med gassturbiner. Brenseltypen er dieselolje og kerosen. Operatør er det statlige energiselskapet Eskom. Utbyggingen skjedde omkring 2006–2007, med ytterligere utvidelse i 2009.

Teknologien er hovedsakelig levert av Siemens.

Se også
 Liste over verdens største olje- og gasskraftverk

Eksterne lenker
 IndustCards – «CCGT Plants in South Africa».

Oljekraftverk i Sør-Afrika
Gasskraftverk i Sør-Afrika
Varmekraftverk i Sør-Afrika
Acacia gasskraftverk

Acacia gasskraftverk er et varmekraftverk i provinsen Western Cape, i det sørvestre Sør-Afrika. Det har en installert produksjonskapasitet på 171 MW. Brenseltypen er naturgass. Operatør er det statlige energiselskapet Eskom.

Eksterne lenker 
 

Gasskraftverk i Sør-Afrika
Varmekraftverk i Sør-Afrika
Western Cape
Port Rex gasskraftverk

Port Rex gasskraftverk er et varmekraftverk i provinsen Western Cape, i det sørvestre Sør-Afrika. Det har en installert produksjonskapasitet på 171 MW. Brenseltypen er naturgass. Operatør er det statlige energiselskapet Eskom. 

Gasskraftverk i Sør-Afrika
Varmekraftverk i Sør-Afrika
Palmiet vannkraftverk

Palmiet vannkraftverk er et pumpekraftverk utenfor Cape Town i provinsen Western Cape, i det sørvestre Sør-Afrika. Anlegget har en utbygd produksjonskapasitet på 400 MW fordelt på 2 enheter à 200 MW hver. Dette vannkraftverket ligger 2 km oppstrøms ovenfor Kogelbergdemningen i den vesle elva Palmiet. Det øvre reservoaret ligger på en høyde over Gordon's Bay.

Operatør er det statlige energiselskapet Eskom. Utbyggingen startet i 1983 og anlegget stod ferdig i 1988. Hele området er et naturreservat og ble i 1998 erklært som biosfærereservat av UNESCO.

Eksterne lenker 
 Eskom's Palmiet Pumped Storage Scheme  - hjemmeside
 Palmiet Pumped Storage Scheme  - detaljert informasjon

Vannkraftverk i Sør-Afrika
Pumpekraftverk i Sør-Afrika
Gariepdemningen

Gariepdemningen (afrikaans: Gariepdamm) er en demning med et vannkraftverk i elva Oranje, beliggende 30 km nordøst for Colesberg i provinsen Free State i det sentrale Sør-Afrika. Stedet ligger nær grensen til Eastern Cape og sørvest for Lesotho. Demningen er 914 meter lang og 88 meter høy, og demmer opp et 370 km² stort vannreservoar.

Anlegget har en utbygd produksjonskapasitet på 360 MW fordelt på 4 turbiner à 90 MW hver. Operatør er det statlige energiselskapet Eskom. Teknologien er japansk. Produksjonen ble åpnet i 1976 etter 5 års arbeider.

Se også
Liste over verdens største vannkraftverk

Eksterne lenker 
 IndustCards – Hydroelectric Power Plants in Southern Africa.
 State of Dams in Provinces as on 20100510 – Sør-Afrikas regjering.

Vannkraftverk i Sør-Afrika
Demninger i Sør-Afrika
Demninger fullført i 1971
Kraftverk etablert i 1971
1
Vanderkloof-demningen

Vanderkloof-demningen (afrikaans: Vanderkloofdamm) er en demning med et vannkraftverk i elva Oranje, beliggende 130 km nedenfor Gariepdemningen og 100 km nordvest for Colesberg, i provinsen Northern Cape i det sentrale Sør-Afrika. 

Demningen er en 765 meter lang og 108 meter høy gravitasjons-buedam i betong, og demmer opp et 133,4 km² stort vannreservoar, det nest største i Sør-Afrika.

Anlegget har en utbygd produksjonskapasitet på 240 MW fordelt på 2 turbiner à 120 MW hver. Operatør er det statlige energiselskapet Eskom. Anlegget ble åpnet i 1977, etter seks års arbeider.

Se også 
 Liste over verdens største vannkraftverk

Eksterne lenker 
 
 IndustCards – Hydroelectric Power Plants in Southern Africa.
 Vanderkloof Dam – Sør-Afrikas regjering.
 State of Dams in Provinces as on 20100510 – Sør-Afrikas regjering.

Vannkraftverk i Sør-Afrika
Demninger i Sør-Afrika
Våkendalen

Våkendalen er en dal i Bergen som går fra Svartediket til Tarlebøvatnet.

Dalen var tidligere bebodd med fire gårdsbruk; Tarlebø, Kobbeltveit, Hardbakke og Garmannslund. Disse gårdene ble kjøpt opp av Bergen kommune for å hindre forurensing av drikkevannet fra Svartediket rundt forrige århundreskifte. Det var noe drift på gårdene frem mot andre verdenskrig, men etter dette ble gårdene revet og markene ble beplantet, hovedsakelig med gran.

De tre dalene
Dette er den nordre av tre daler opp fra nordre ende av Svartediket:
Våkendalen, mot nord, hvor Tarlebøveien følger dalen opp mot 'baksiden' av Rundemanen og Blåmanen 
Hardbakkedalen, mot nordøst, (postvei fra 1600–1780) som fortsatte videre over Borgaskaret som krysser Vidden og ned igjen mot Borgo ovenfor Lone i Arna.
Isdalen, mot sørøst, er dalen som går opp langs 'baksiden' av Ulriken. Navnet blir også brukt om hele dalen utover mot byen.

Vann og elv
Fra Tarlebøvatnet på 379 moh. renner elven, i møte med elven fra Hardbakkedalen ut i Svartediket på 76 moh.

Friluftsliv
I forbindelse med opparbeidingen av demningen ved Tarlebøvatnet mellom 1919 og 1924 ble det anlagt en kjørbar vei som strekker seg gjennom hele dalen og som i dag er mye brukt av friluftsfolk. Dalen er sentrumsnært til Bergen og nås greit på 1 times tid. Det kan anbefales å følge kulturminneløypen  opp til Tarlebøvatnet. 

Dersom man i stedet for å gå til Rundemanen og Fløyen vil ha en litt annen tur så ta av sti til høyre ved demningen der veien slutter, følger denne opp på Såtene vest for Langelivatnet på 486 moh. Her er flotte utsiktspunkt, hvoretter man ved nedstigning i Hardbakkedalen får et like flott utsyn hele veien nedover. 

Dersom man går på innsiden av Langelivatnet kan man i stedet gå opp på Vidden og til Ulriken.  Disse stiene er litt høyere løyper i det som er Bergen sitt høyfjellsterreng, og anbefales ikke ved uvær og tåke/dis. Leteaksjoner forekommer flere ganger årlig i området og det er ikke beskyttelse mot vær og vind.

Kilder 
Bak Blåmannen, Våkendalen – et samfunn som forsvant, Dag Sletten, Bodoni Forlag 2008, ISBN 9788271285043

Eksterne lenker
 Bergen byleksikon på nett, om Våkendalen

Daler i Vestland
Bergens geografi
Bergenhus
Carl J. Moe


Carl Johannesen Moe (født 9. mai 1889 i Trondheim, død 20. mars 1942) var en norsk arkitekt og siden professor i byggekunst ved Norges tekniske høgskole (NTH) fra 1933 og frem til sin død. Hans mest kjente byggverk er Bispehaugen skole i Trondheim, som ble tildelt Houens fonds diplom i 1925.

Moe ble uteksaminert fra Trondhjems tekniske læreanstalt i 1909 og studerte deretter i utlandet, bl.a. som assistent hos arkitekt Carl Brummer i København og i Berlin 1912–1913. Han etablerte siden eget arkitektkontor. I Molde ble han engasjert av Oscar Hanssen, og som assistent av Sverre Pedersen tegnet han Superb konfeksjonsfabrikk og før han alene tegnet villa «Chateauet» på oppdrag for Hanssen. I Trondheim tegnet han både Bispehaugen skole (1921) og to nybygg til Trondheim katedralskole (1923 og 1938) som begge var tilpasset den gamle hovedbygningen tegnet av C.F. Harsdorff.

Utvalgt virke 
 Leiegård i Kalvskinnsgata 6 i nordisk barokk (Trondheim 1912).
 Superb konfeksjonsfabrikk (Molde 1916).
 Eneboligen Chateauet av mur i nybarokk i Parkveien 42 (Molde 1918).
 Tomannsbolig i Øvre allé 19 av tre i nyklassisisme (Trondheim 1920).
 Bispehaugen skole (Trondheim 1921), tildelt Houens fonds diplom i 1925
 Trondheim katedralskole nybygg i 1923 (etter Lars Solbergs planer) og tegnet nybygg ved samme skole i 1938.

Bibliografi 
 Kurvatur-arkitektur og andre problemer I (Funksjonalisme) Tanum forlag. Oslo 1931.
 Kurvatur-arkitektur og andre problemer II (Komposisjon) Tanum forlag. Oslo 1936.

Referanser

Litteratur

Eksterne lenker 
 SNL.no – Oppføring av Carl Johannesen Moe hos Store norske leksikon
Carl Johannes Moes private arkivfinnes ved NTNU Universitetsbiblioteket
 Carl J. Moe i Norsk kunstnerleksikon

 
Norske arkitekter
Norske arkitekturprofessorer
Professorer ved NTH
Houens fonds diplom
Personer fra Trondheim kommune
Fødsler i 1889
Dødsfall i 1942
Cambambe vannkraftverk

Cambambe vannkraftverk er en vannkraftstasjon i elva Kwanza i provinsen Malanje i det nordlige Angola. Reservoaret har installert vannkrafteffekt på 450 MW. Anlegget er statlig.

Eksterne lenker
 Electrical power in Angola – fra Mbendi.com.
 Cambambe, beskrivelse – fra Mbendi.com.
 Africa Dams Briefing 2010 – International Rivers. Besøkt 23. juli 2010.

Demninger i Angola
Vannkraftverk i Angola
SM Entertainment

SM Entertainment er et sørkoreansk talentbyrå, produsent og utgiver av koreansk popmusikk. Selskapet ble etablert av Lee Soo-man i 1995. Opprinnelig var SM en forkortelse for gründerens eget navn, men brukes i dag som en forkortelse for Star Museum. Selskapet representerte en tid de mest populære koreanske musikkgruppene som H.O.T., S.E.S. og Shinhwa og har i dag artister som BoA, TVXQ, The Grace, Super Junior, Zhang Liyin, Girls' Generation, SHINee, EXO og f(x). SM Entertainment gir også ut Avex Trax-utgivelser for japanske artister som Ayumi Hamasaki, Namie Amuro og Kumi Koda og Johnny's Entertainments Arashi og KAT-TUN.

Artister
 Ahyoomee
 BoA (aksjeeier)
 Mystery
 Girls' Generation
 Kangta (aksjeeier)
 Kangta & Vanness
 S
 Nadia (også under Purple Communication)
 SHINee
 Super Junior
 Super Junior-K.R.Y
 Super Junior-Happy
 Super Junior-M
 Super Junior-T
 The Grace
 DANA
 The TRAX
 TVXQ (hiatus)
 Zhang Liyin
 Sienna Wong
 Doll+rick
 EXO
 EXO-K
 EXO-M
 Red Velvet
 NCT (2016)

Utøvende
 Ara
 Choo Ka-yul
 Hyun Jin
 Isak
 J-Min (Japan)
 Lee Yeon-hee
 Park Hee-bon
 Song Kwang-sik
 Yoo Young-jin
 Oh Yeon Soo
 Son Ji Chang
 Yoon Da Hoon
 Choi Jung Yoon
 No Min-woo
 Filipa L
 Rhoda MP

Komikere
 Kim Kyung-sik
 Jeon Hwan-kyu
 Hong Rok-gi
 Lee Dong-woo

Tidligere

Oppløst
 Black Beat
 H.O.T.
 Isak N Jiyeon
 M.I.L.K.
 S
 S.E.S.
 Shinvi
 S#arp

Har forlatt selskapet
 Fly To The Sky
 Jang Nara
 Moon Hee Jun
 Shinhwa
 Park Myung Soo
 Jang Woo Hyuk
 Tony An
 Lee Jae Won

Se også 
 K-pop
 Korean Wave

Eksterne lenker 
 
  SM Entertainment - japansk nettsted
  Avex Trax Japan
  SM Entertainment & Avex Trax - joint venture

 

Sørkoreanske selskaper
Plateselskaper
Selskaper etablert i 1995
1995 i Sør-Korea
Plateselskaper etablert i 1995
Lamaun vannkraftverk

Lamaun vannkraftverk er en vannkraftstasjon i Angola. Reservoaret har installert vannkrafteffekt på 65 MW. Anlegget er statlig.

Eksterne lenker
 Electrical power in Angola – fra Mbendi.com.

Demninger i Angola
Vannkraftverk i Angola
Magnar Ingebrigtsli

Magnar Ingebrigtsli (født 11. november 1932 i Rindal, død 10. september 2001 samme sted) var en norsk langrennsløper og skiskytter. Han representerte Sportsklubben Troll.

Ingebrigtsli vant 20 km i NM i skiskyting i 1961, og han deltok under vinter-OL for Norge i 1956 i Cortina d'Ampezzo med 30.-plass i 15 km langrenn.

Eksterne lenker 
 

Norske langrennsløpere
Norske skiskyttere
Deltakere for Norge under Vinter-OL 1956
Langrennsløpere under Vinter-OL 1956
Norgesmestere i skiskyting
Langrennsløpere tilknyttet Birkebeinerrennet
Personer fra Rindal kommune
Fødsler i 1932
Dødsfall i 2001
Deltakere under VM i skiskyting 1961
Deltakere under VM i skiskyting 1963
Gitaru vannkraftverk

Gitaru vannkraftverk med Gitaru-demningen er et vannkraftverk i elva Tana i Kenya. Kraftverket har installert 225 MW brutto produksjonseffekt, fordelt på 3 turbiner. Anlegget stod ferdig i 1999. Dette er landets kraftigste vannkraftverk. Operatør er det statlige energiselskapet KenGen.

Eksterne lenker
 Kraftstasjonens hjemmeside - hos KenGen.

Vannkraftverk i Kenya
Demninger i Kenya
1990-årene i Kenya
Kamburu vannkraftverk

Kamburu vannkraftverk med Kamburu-demningen er et vannkraftverk i elva Tana i Kenya, 160 km fra Nairobi. Kraftverket har installert 124,5 MW brutto produksjonseffekt, fordelt på 3 turbiner. Anlegget stod ferdig i 1974. Dette er et av landets kraftigste vannkraftverk. Operatør er det statlige energiselskapet KenGen. Reservoaret er på 60 km².

Eksterne lenker
 Kraftstasjonens hjemmeside - hos KenGen.
 Africa Dams Briefing 2010 – International Rivers. Besøkt 23. juli 2010.

Vannkraftverk i Kenya
Demninger i Kenya
1970-årene i Kenya
Kiambere vannkraftverk

Kiambere vannkraftverk med Kiambere-demningen er et vannkraftverk på elva Tana i  Kenya, 200 km fra Nairobi. Kraftverket har installert 144 MW brutto produksjonseffekt, fordelt på 2 turbiner. Anlegget ble påbegynt i 1984 og stod ferdig i 1988. Dette er et av landets kraftigste vannkraftverk. Operatør er det statlige energiselskapet KenGen. Reservoaret er på 60 km².

Eksterne lenker
 Kraftstasjonens hjemmeside  - hos KenGen.
 Africa Dams Briefing 2010 – International Rivers. Besøkt 23. juli 2010.

Vannkraftverk i Kenya
Demninger i Kenya
1980-årene i Kenya
Rosie Malek-Yonan

Rosie Malek-Yonan (født 4. juli 1965 i Teheran i Iran) er en assyrisk skuespiller, artist, regissør, forfatter og menneskerettighetsaktivist fra Iran.

Liv og virke

Bakgrunn
Rosie Malek-Yonan er en etterkommer av en av de eldste og mest prominente assyriske familiene som holder til i Teheran. Det er mulig å følge hennes assyriske røtter tilbake nesten elleve århundrer. Denne Malek-familien eller stammen kom fra den assyriske landsbyen Geogtapah, i Urmi, som er et område nordvest i Iran. Geogtapa var den største assyriske kristne landsbyene i denne regionen og mye av dette området hørte til Malek-Yonan familien.

Karriere
Malek-Yonan gjorde sin TV-debut i 1982 på Aaron Spellings TV-serie, Dynastiet, umiddelbart etterfulgt av en amerikansk reklamefilm for AT&T hvor hun snakket assyrisk språk. Hun har siden spilt i mange kjente amerikanske TV-serier, filmer og skuespill. Hun har opptrådt med en rekke roller der hun spilte mot mange av Hollywoods kjente og ledende skuespillere. 

Hun har blant annet spilt mot Reese Witherspoon og Jake Gyllenhaal i New Line Cinemas film Antatt skyldig som ble regissert av den Oscar-vinnende regissøren Gavin Hood. Filmen hadde premiere på Toronto International Film Festival for 2007.

Hun er en frittalende talsmann for spørsmål og problemstillinger som blir knyttet til hennes nasjon. Hun har brukt mye tid for at verden skal få opp øynene for de mange assyriske folkemordene og hvordan dagens assyrere blir behandlet i Midtøsten siden invasjonen av Irak av USA og deres koalisjonsstyrker i 2003 og deres koalisjonsstyrkene. Hun har forelest ved University of Berkeley, University of California og Woodbury University. Mange av hennes artikler blir publisert over hele verden og på mange forskjellige språk.

Eksterne lenker 
 
  

Personer fra Teheran
Assyrere
Iranske skuespillere
Iranske forfattere
Fødsler i 1965
Turkwel vannkraftverk

Turkwel vannkraftverk med Turkwel-demningen er et vannkraftverk i det nordvestre Kenya, 550 km fra Nairobi. Kraftverket har installert 108 MW brutto produksjonseffekt fordelt på 2 x 54 MW, fra en betong buedam. Anlegget stod ferdig i 1988. Dette er et av landets kraftigste vannkraftverk. Operatør er det statlige energiselskapet KenGen. 

Demningen er inntil 150 meter høy og totalt 5 km lang. Reservoaret er på 60 km².

Se også
Liste over verdens største vannkraftverk

Eksterne lenker
 IndustCards – Conventional hydroelectric power plants in Africa.
 Kraftstasjonens hjemmeside  - hos KenGen.

Vannkraftverk i Kenya
Demninger i Kenya
1980-årene i Kenya
Liv Jagge-Christiansen

Liv Jagge-Christiansen (født 25. februar 1943 i Oslo) er en norsk tidligere alpinist og tennisspiller. Hun representerte Idrettsforeningen Ready og Oslo Tennisklubb.

Jagge-Christiansen vant tilsammen ti norske mesterskap i double i perioden 1959–1982 i tillegg til et mesterskap i mixed double sammen med sin mann Finn Dag Jagge. I alpint vant hun storslalåm i NM i alpint i 1960 og 1962, utfor i 1962 og 1964, samt slalåm og alpin kombinasjon i 1962. 

Hun deltok under vinter-OL for Norge i 1960 i Squaw Valley med 24.-plass i storslalåm, 30.-plass i utfor, uplassert i slalåm og i 1964 i Innsbruck med syvendeplass i slalåm og 29.-plass i både utfor og storslalåm. Hun er mor til Finn Christian Jagge.

Medaljer i norske mesterskap

Eksterne lenker 
 

Norske alpinister
Norske tennisspillere
Deltakere for Norge under Vinter-OL 1960
Alpinister under Vinter-OL 1960
Deltakere for Norge under Vinter-OL 1964
Alpinister under Vinter-OL 1964
Personer fra Oslo
Christian Strøm

Johan Christian Strøm (født 14. juni 1947 i Oslo) er en norsk tidligere aker. Han representerte Akeforeningen i Oslo.

Strøm vant NM i aking, ener for herrer i 1971 og 1976. Han deltok under vinter-OL for Norge i 1972 i Sapporo med 14.-plass i både ener for herrer og toer for herrer, og i 1976 i Innsbruck med 22.-plass i ener for herrer. 

Han er Rolf Greger Strøms yngre bror.

Referanser

Eksterne lenker 
 

Norske akere
Norgesmestere
Deltakere for Norge under Vinter-OL 1972
Akere under Vinter-OL 1972
Deltakere for Norge under Vinter-OL 1976
Akere under Vinter-OL 1976
Personer fra Oslo
Fødsler i 1947
Stephen Sinding

Stephen Otto Sinding (født 22. juli 1951 i Oslo) er en norsk tidligere aker. Han representerte Akeforeningen i Oslo.

Sinding vant NM i aking, ener for herrer i 1974. Han deltok under vinter-OL for Norge i 1972 i Sapporo med 14.-plass i toer for herrer og 22.-plass i ener for herrer.

Eksterne lenker 
 

Norske akere
Norgesmestere
Deltakere for Norge under Vinter-OL 1972
Akere under Vinter-OL 1972
Personer fra Oslo
Fødsler i 1951
Bjørn Dyrdahl

Bjørn Ingebrigt Dyrdahl (født 27. april 1944 i Trondheim) er en norsk tidligere aker. Han representerte Trondheims Akeforening.

Dyrdahl vant NM i aking, ener for herrer i 1970 og 1977. Han deltok under vinter-OL for Norge i 1972 i Sapporo med 30.-plass i ener for herrer, og i 1976 i Innsbruck med 36.-plass i ener for herrer. 

Han er sønn av bobkjører og OL-deltager Arnold Dyrdahl.

Eksterne lenker 
 

Norske akere
Norgesmestere
Deltakere for Norge under Vinter-OL 1972
Akere under Vinter-OL 1972
Deltakere for Norge under Vinter-OL 1976
Akere under Vinter-OL 1976
Personer fra Trondheim kommune
Fødsler i 1944
Morten Nordeide Johansen

Morten Nordeide Johansen (født 26. september 1951 i Oslo) er en norsk tidligere aker. Han representerte Akeforeningen i Oslo.

Dyrdahl vant NM i aking, ener for herrer i 1972 og 1979. Han deltok under vinter-OL for Norge i 1976 i Innsbruck med 20.-plass i ener for herrer.

Referanser

Eksterne lenker 
 

Norske akere
Norgesmestere
Deltakere for Norge under Vinter-OL 1976
Akere under Vinter-OL 1976
Personer fra Oslo
Fødsler i 1951
Asle Strand

Asle Strand (født 29. september 1953 i Oslo, død 9. juni 2000 i Tromsø) var en norsk aker. Han representerte Akeforeningen i Oslo.

Strand vant NM i aking, ener for herrer i 1996. Han tok sølv i EM i aking, toer for herrer i 1976, og deltok under vinter-OL for Norge i 1976 i Innsbruck med 13.-plass i toer for herrer, og i 1984 i Sarajevo med 22.-plass i ener for herrer. I 2001 mottok han NABSFs æresbevisning posthumt.

Referanser 
.

Eksterne lenker 
 

Norske akere
Norgesmestere
Deltakere for Norge under Vinter-OL 1976
Akere under Vinter-OL 1976
Deltakere for Norge under Vinter-OL 1984
Akere under Vinter-OL 1984
Personer fra Oslo